Uredba Komisije (EGS) št. 350/93

z dne 17. februarja 1993

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2658/87 [1] o tarifni in statistični nomenklaturi ter skupni carinski tarifi, kakor je bila nazadnje spremenjena z Uredbo Komisije (EGS) št. 3800/92 [2] in zlasti člena 9 Uredbe,

ker je zaradi zagotavljanja enotne uporabe kombinirane nomenklature, ki je priloga navedene uredbe, treba sprejeti ukrepe v zvezi z uvrstitvijo blaga iz Priloge k tej uredbi;

ker Uredba (EGS) št. 2658/87 določa splošna pravila za razlago kombinirane nomenklature in se ta pravila uporabljajo tudi za vsako drugo nomenklaturo, ki delno ali v celoti temelji na njej ali ji dodaja dodatne pododdelke, in ki jo določajo posebni predpisi Skupnosti, z namenom uporabe tarifnih ali drugih ukrepov v zvezi z blagovno menjavo;

ker se mora blago, poimenovano v stolpcu 1 v preglednici, ki je priloga k tej uredbi, v skladu z navedenimi splošnimi pravili uvrstiti v ustrezne oznake KN, ki so navedene v stolpcu 2, in sicer iz utemeljitev, navedenih v stolpcu 3;

ker je primerno, da se lahko ob upoštevanju veljavnih ukrepov v Skupnosti v zvezi s sistemi dvojnega preverjanja ter predhodnim in naknadnim nadzorom Skupnosti nad tekstilnimi izdelki ob uvozu v Skupnost v skladu z določbami iz člena 6 Uredbe Komisije (EGS) št. 3796/90 [3], njihov imetnik v določenem obdobju še naprej sklicuje na zavezujoče tarifne informacije pri uvrstitvi blaga v kombinirano nomenklaturo, ki jih izdajo carinski organi držav članic in ki niso več v skladu s to uredbo, če je tak imetnik sklenili pogodbo, na kakršno se nanašata točki (a) ali (b) drugega pododstavka člena 14(3) Uredbe Sveta (EGS) št. 1715/90 [4];

ker so ukrepi, predvideni s to uredbo, v skladu z mnenjem Odbora za nomenklaturo,

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je zdaj uvrščeno v kombinirano nomenklaturo v ustrezne oznake KN iz stolpca 2 navedene preglednice.

Člen 2

Ob upoštevanju veljavnih ukrepov v Skupnosti v zvezi s sistemi dvojnega preverjanja ter predhodnim in naknadnim nadzorom Skupnosti nad tekstilnimi izdelki ob uvozu v Skupnost se lahko v skladu z določbami iz člena 6 Uredbe Komisije (EGS) št. 3796/90 njihov imetnik v obdobju 60 dni od začetka uporabe te uredbe še naprej sklicuje na zavezujoče tarifne informacije pri uvrstitvi blaga v kombinirano nomenklaturo, ki jih izdajo carinski organi držav članic in ki niso več v skladu s to uredbo, če je tak imetnik sklenil pogodbo iz točk (a) ali (b) drugega pododstavka člena 14 Uredbe (EGS) št. 1715/90.

Člen 3

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 17. februarja 1993

Za Komisijo

Christiane Scrivener

Članica Komisije

[1] UL L 256, 7.9.1987, str. 1.

[2] UL L 384, 30.12.1992, str. 8.

[3] UL L 365, 28.12.1990, str. 17.

[4] UL L 160, 26.6.1990, str. 1.

--------------------------------------------------

PRILOGA

Poimenovanje | Uvrstitev (oznaka KN) | Utemeljitev |

(1) | (2) | (3) |

1.Lahko pleteno oblačilo (65 % poliester, 35 % bombaž) z dolgimi rokavi za pokrivanje zgornjega dela telesa, ki sega pod pas, izdelano iz enobarvnega materiala. Spredaj je delno odprto in se zapenja z gumbom iz desne čez levo stran. Na koncu rokavov so našiti pleteni ali kvačkani trakovi in na spodnjem delu ima spredaj dva približno 23 cm dolga razporka (srajčna bluza) (glej fotografijo št. 515) | 61062000 | Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 4 k Poglavju 61 in besedila oznak KN 6106 in 61062000. Glej tudi Pojasnjevalno opombo kombinirane nomenklature v zvezi s številko 6106 |

2.Lahko, pleteno oblačilo (65 % poliester, 35 % bombaž), za pokrivanje zgornjega dela telesa, ki sega pod pas, brez rokavov in ovratnika, z ohlapnim okroglim vratnim izrezom, ki je spredaj odprto po vsej dolžini in se od vratu do pasu zapira z gumbi iz desne čez levo stran. Sprednji del, ki je daljši od zadnjega, se spušča in se spodaj v dveh konicah zaključuje (glej fotografijo št. 518) | 61062000 | Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 4 k Poglavju 61 in besedilo oznak KN 6106, 61062000. Glej tudi Pojasnjevalno opombo kombinirane nomenklature v zvezi z oznako KN 6106. Koničasta podaljška sta zgolj okrasna |

3.Pletene unisex spodnjice brez hlačnic (95 % bombaž, 5 % elastomer), z elastiko v pasu in odprtinama za noge, brez razporka spredaj. V koraku imajo vstavljen širok kos blaga, ki zaradi svojega kroja in precejšnje elastičnosti omogoča uporabo plenice ali vložka, tako da jih lahko uporabljajo posamezniki, ki trpijo zaradi inkontinence (glej fotografijo št. 512) | 61082100 | Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 8 k Poglavju 61 in besedilo oznak KN 6108 in 61082100. Izdelek ne more biti uvrščen v oznako KN 9021, ker ne preprečuje niti ne popravlja telesnih pomanjkljivosti, prav tako pa ne podpira ali drži organa po bolezni ali operaciji |

4.Lahko pleteno oblačilo (65 % poliester, 35 % bombaž) z dolgimi rokavi za pokrivanje zgornjega dela telesa, ki sega pod pas. Ima vratni izrez v obliki črke V, podložena ramena, vezeno dekoracijo na sprednjem in zadnjem delu ter vezene trakove na spodnjem delu in na koncu rokavov (glej fotografijo št. 517) | 61099030 | Uvrstitev opredeljujejo določbe splošnih pravil 1 in 6 za razlago kombinirane nomenklature, dodatna opomba 2 k Poglavju 61 in besedilo oznak KN 6109 in 610990 in 61099030. Glej tudi Pojasnjevalne opombe harmoniziranega sistema v zvezi s številko 6109 |

5.Pleteno oblačilo iz rebrastega žameta (90 % bombaž, 5 % poliester, 5 % elastomer), oprijeto, za pokrivanje zgornjega dela telesa, ki sega pod pas z dolgimi rokavi, z visokim oprijetim ovratnikom in z delno odprtino na zadnjem delu, ki se zapira z zadrgo. Rokavi in spodnji del oblačila so zarobljeni (glej fotografijo št. 513) | 61102099 | Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 8 k Poglavju 61 in besedilo oznak KN 6110, 611020 in 61102099. Glej tudi Pojasnjevalne opombe kombinirane nomenklature v zvezi z oznakama KN 6106 in 6110 |

6.Komplet iz dveh oblačilnih predmetov, izdelan iz treh pletenin različnih barv (100 % sintetična vlakna), ki ga sestavljata:(a)nepodložena vetrovka, z ovratnikom, spredaj odprta po vsej dolžini, ki se zapira z zadrgo, z dolgimi rokavi. Spodnji del oblačila in konci rokavov so stisnjeni; ima tudi dva notranja žepa nad pasom, na hrbtu in na rokavih pa vezene ali tiskane dekorativne motive. Na obeh straneh in na delu rokavov so našiti kosi tkanega blaga različnih barv (glej fotografijo št. 511A);(b)nepodložene hlače, ki segajo od pasu do gležnjev, v pasu stisnjene z vrvico za zapiranje, ki nimajo razporka. Na zunanjih robovih so od vrha do sredine stegen našiti enaki kosi tkanega blaga kot na vetrovki. Hlače imajo dva notranja žepa in vezene ali natisnjene okrasne motive na enem boku in na spodnjem delu ene hlačnice (glej fotografijo št. 511 B) | 61121200 | Uvrstitev opredeljujejo določbe splošnih pravil 1 in 6 za razlago kombinirane nomenklature in besedilo oznak KN 6112 in 61121200. Glej tudi Pojasnjevalne opombe harmoniziranega sistema v zvezi s tarifno številko 6112 |

7.Lahko, pleteno oblačilo brez rokavov (100 % bombaž) za pokrivanje zgornjega dela telesa, ki sega pod pas, brez ovratnika, z ohlapnim okroglim vratnim izrezom, izdelano iz dvobarvnega materiala. Spredaj je delno odprto in se zapira z gumbom z leve čez desno stran. Vratni izrez in rokavne odprtine obroblja okrasna efektno vozličasta preja (glej fotografijo št. 519) | 61142000 | Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 8 k Poglavju 61 in besedilo oznak KN 6114 in 61142000 |

8.Oblačilo iz treh tkanin različnih barv (100 % poliamid), za pokrivanje spodnjega dela telesa od pasu do sredine stegen, ki pokriva vsako nogo posebej, brez razporka v pasu. V pasu je stisnjeno z elastičnim trakom in vrvico za zapiranje. Oblačilo ima na vsaki strani všit žep in pletene notranje spodnjice brez hlačnic (65 % poliester, 35 % bombaž), všite v pasu (kot pri kratkih hlačah) (glej fotografijo št. 509) | 62046390 | Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 8 k Poglavju 62 in besedilo oznak KN 6204, 620463 in 62046390. Oblačilo ne more biti uvrščeno kot kopalno oblačilo, ker ga zaradi njegovega kroja, videza in stranskih žepov ne moremo nositi predvsem ali izključno kot plavalno oblačilo |

9.Lahko tkano oblačilo (100 % poliester) z dolgimi rokavi, za pokrivanje zgornjega dela telesa, ki sega pod pas, izdelano iz večbarvnega materiala. Ima ovratnik in vratni izrez v obliki črke V, spredaj je odprto po vsej dolžini in se zapira z gumbi iz desne čez levo stran. Na koncu rokavov ima tudi tri okrasne gumbe, v pasu pa je z obeh strani stisnjeno z elastiko (bluza) (glej fotografijo št. 516) | 62064000 | Uvrstitev opredeljujejo določbe splošnih pravil 1 in 6 za razlago kombinirane nomenklature in besedilo oznak KN 6206 in62064000. Glej tudi Pojasnjevalne opombe kombinirane nomenklature v zvezi z oznako KN 6206 |

+++++ TIFF +++++

+++++ TIFF +++++

--------------------------------------------------